钦定古今图书集成/明伦汇编/闺媛典/第094卷 > 徐毕璋妻朱氏〈徐京附〉
## 钦定古今图书集成/明伦汇编/闺媛典/第094卷 > 徐毕璋妻朱氏〈徐京附〉

按《明外史列女传》：“朱氏，无为州徐毕璋妻。年十七归
璋。璋有一妹名京，年十五，未字。崇祯十五年五月，流
贼破城，朱方怀孕，奔井边，谓京曰：‘吾妊在怀，井口狭，
可推而纳之’。京曰：‘唯’。纳毕，即哭呼曰：‘父母安在乎？吾
伴嫂死矣’！遂一跃而入焉。”